section_heading: Osobnost
paragraph_text: U epizodi "Tango" Connie se suočava s velikim moralnim i osobnim dilemama oko pravnih nepravilnosti. Cutter joj je rekao da obavi velik dio unakrsnog ispitivanja tijekom procesa. Kada ona to napravi prvi put dobije e-mail koji hvali njezine noge i sposobnost unakrsnog ispitivanja. Tijekom te epizode jedan porotnik je "slučajno" prišao Connie na ulici, no ova nije pričala s njim zbog zakona koji zabranjuje sudionicima suđenja da razgovaraju s porotnicima izvan sudnice. Kasnije sazna da je baš taj porotnik poslao e-mail. Kada o tome razgovara s Cutterom, on prizna da je primijetio kako on gleda Connie. Connie se osjeća uvrijeđeno i želi izvijestiti suca o tome. Cutter se ne slaže, no odluku ostavlja Connie na volju. McCoy, koji je sve to čuo, izvještava ih da je porota donijela odluku. Optuženik je proglašen krivim, a Cutter je nakon suđenja pokušao pričati s Connie, no ova ga je odbila i izašla iz sudnice.